CELEX: 32020R0021
Language: bg
Date: 2020-01-14 00:00:00
Title: Регламент за изпълнение (ЕС) 2020/21 на Комисията от 14 януари 2020 година за изменение на Регламент за изпълнение (ЕС) № 79/2012 за определяне на подробни правила за прилагането на някои разпоредби на Регламент (ЕС) № 904/2010 на Съвета относно административното сътрудничество и борбата с измамите в областта на данъка върху добавената стойност

15.1.2020   
               
               
                  BG
               
               
                  Официален вестник на Европейския съюз
               
               
                  L 11/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/21 НА КОМИСИЯТА
         от 14 януари 2020 година
         за изменение на Регламент за изпълнение (ЕС) № 79/2012 за определяне на подробни правила за прилагането на някои разпоредби на Регламент (ЕС) № 904/2010 на Съвета относно административното сътрудничество и борбата с измамите в областта на данъка върху добавената стойност
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (1), и по-специално член 47л, буква в) от него,
         като има предвид, че:
         
                     (1)
                  
                  
                     В член 7, параграф 2, буква г) от Регламент за изпълнение (ЕС) № 79/2012 на Комисията (2) се предвижда Комисията да осигури достъп до интернет портал за държавите членки, които са решили да публикуват, наред с другото, данъчната ставка, приложима за доставките на далекосъобщителни услуги, услуги по разпространение на радио и телевизия и услуги, извършвани по електронен път, посочени в член 47, втора алинея от Регламент (ЕС) № 904/2010.
                  
               
                     (2)
                  
                  
                     В дял XII, глава 6 от Директива 2006/112/ЕО на Съвета (3) се предвиждат специални режими за данъчно задължените лица, които извършват доставка на определени услуги. Тази глава беше изменена с Директива (ЕС) 2017/2455 на Съвета (4) и обхватът ѝ беше разширен, като към него бяха добавени доставките на услуги за данъчно незадължени лица и дистанционните продажби на стоки.
                  
               
                     (3)
                  
                  
                     С цел да се вземе предвид разширеният обхват на специалните режими по дял XII, глава 6 от Директива 2006/112/ЕО, Регламент (ЕС) № 904/2010 беше изменен с Регламент (ЕС) 2017/2454 (5) и в него беше вмъкнат член 47ж.
                  
               
                     (4)
                  
                  
                     Поради това Регламент за изпълнение (ЕС) № 79/2012 следва да бъде изменен, за да се отрази промяната в Регламент (ЕС) № 904/2010.
                  
               
                     (5)
                  
                  
                     С цел настоящият регламент да започне да се прилага от същата дата като изменените разпоредби на дял XII, глава 6 от Директива 2006/112/ЕО и 47ж от Регламент (ЕС) № 904/2010, настоящият регламент следва да се прилага от 1 януари 2021 г.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по административно сътрудничество,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 7, параграф 2, буква г) от Регламент за изпълнение (ЕС) № 79/2012 се заменя със следното:
            
                        „г)
                     
                     
                        считано от 1 януари 2021 г. — данъчните ставки, приложими към доставките на стоки и услуги в съответствие със специалните режими, предвидени в дял XII, глава 6 от Директива 2006/112/ЕО, посочени в член 47ж, втората алинея от Регламент (ЕС) № 904/2010.“
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            То се прилага от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 януари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 12.10.2010 г., стр. 1.
         
            (2)  Регламент за изпълнение (ЕС) № 79/2012 на Комисията от 31 януари 2012 г. за определяне на подробни правила за прилагането на някои разпоредби на Регламент (ЕС) № 904/2010 на Съвета относно административното сътрудничество и борбата с измамите в областта на данъка върху добавената стойност (ОВ L 29, 1.2.2012 г., стр. 13).
         
            (3)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1.).
         
            (4)  Директива (ЕС) 2017/2455 на Съвета от 5 декември 2017 г. за изменение на Директива 2006/112/ЕО и Директива 2009/132/ЕО по отношение на някои задължения, свързани с данъка върху добавената стойност, приложими при доставките на услуги и дистанционните продажби на стоки (ОВ L 348, 29.12.2017 г., стр. 7).
         
            (5)  Регламент (ЕС) 2017/2454 на Съвета от 5 декември 2017 г. за изменение на Регламент (ЕС) № 904/2010 относно административното сътрудничество и борбата с измамите в областта на данъка върху добавената стойност (ОВ L 348, 29.12.2017 г., стр. 1).